Innritun 6 ára barna sem hefja grunnskólagöngu haustið 2014 fer fram frá 1. mars til 20. mars og skulu nemendur sækja grunnskóla eftir búsetu ( sjá nánar reglur um skiptingu skólasvæðahér á vef Mosfellsbæjar ) . Innritun skólaskyldra barna og unglinga sem flytjast til Mosfellsbæjar eða koma úr einkaskólum þarf að fara fram fyrir 1. apríl . Sérstök athygli er vakin á því , að umsóknarfrestur vegna náms í grunnskólum annarra sveitarfélaga en Mosfellsbæjar er til 1. apríl og skulu umsóknir berast í gegnum Íbúagátt Mosfellsbæjar . Athygli er einnig vakin á því að nemendur með lögheimili í Mosfellsbæ er sækja nú þegar skóla í öðrum sveitarfélögum þurfa líka að sækja um fyrir 1. apríl , þar sem umsóknir endurnýjast ekki sjálfkrafa .